Tehuis kry hulp | Netwerk24
Tehuis kry hulp
Die Quest-vulstasie in Kroonstad het Huis Vredesorg geldelik bygestaanonderneem maandeliks ’n gemeenskapsprojek, en in Julie het Huis Vredesorg in Kroonstad aan die beurt gekom. Van links is Zelda Muller (bestuurder van Quest Kroonstad), Magda Odendaal (eienaar van Huis Vredesorg) en Eben Smith (Quest-verteenwoordiger). Foto: Verskaf
’n Bekende vulstasie in Kroonstad doen maandeliks ’n gemeenskapsprojek, en Huis Vredesorg het in Julie aan die beurt gekom.
Dié tehuis het ontstaan toe omgeemense van Kroonstad ’n bejaarde man, wat in haglike omstandighede gewoon het, besoek het.
Wyle Edward Odendaal en sy vrou, Magda, het ’n behoefte raakgesien en ’n perseel in Philipstraat, Kroonheuwel, vir behoeftige bejaardes beskikbaar gestel.
Huis Vredesorg help hulpbehoewende bejaardes wat geen ander heenkome of familie het nie.
Die tehuis steun op skenkings van gemeenskapslede en sakeondernemings om hom aan die gang te hou.
“Elke lid van ons gemeenskap wat die Quest vulstasie Kroonstad ondersteun, lewer ’n onbaatsugtige bydrae tot die Kroonstad gemeenskap, en oOns gaan elke maand ’n liefdadigheidsorganisasie identifiseer en bystaan,” sê Eben Smith, verteenwoordiger van Quest Petroleum se Kroonstad-tak.
Dié vulstasie het geldelik tot die tehuis bygedra.’n ruim bedrag aan die tehuis geskenk vir hulle bedrywighede.
Vir meer inligting oor hoe om by Huis Vredesorg betrokke te raak, skakel 056-215-1006.